Lähisekvatoriaalne kliima
Lähisekvatoriaalne kliima on kliimatüüp Alissovi kliimaklassifikatsiooni järgi, millele on iseloomulik kahe aastaaja vaheldumine: palav ja niiske suvi vaheldub palava ja kuiva talvega. Kõige tähtsamad ilma kujundajad on troopilised mussoonid. Selle põhjuseks on ekvatoriaalsed õhumassid suvel ja troopilised õhumassid talvel. Seetõttu on seal suvel ekvatoriaalsed ja talvel troopilised tingimused. Lähisekvatoriaalse kliima valitseb Kesk-Aafrikas, Lõuna-Ameerika põhjaosas, Põhja-Austraalias ning Lõuna- ja Kagu-Aasias. Lähisekvatoriaalse kliimaga piirkonda nimetatakse lähisekvatoriaalseks kliimavöötmeks.